Լիսանդրո Մարտինես

**Լիսանդրո Մարտինես** (, ), արգենտինացի ֆուտբոլիստ, անգլիական «Մանչեսթեր Յունայթեդ» ակումբի և Արգենտինայի ֆուտբոլի ազգային հավաքականի պաշտպան, Ֆուտբոլի աշխարհի առաջնություն 2022-ի չեմպիոն։

## Ակումբային կարիերա
### Կարիերայի սկիզբը Արգենտինայում
Մարտինեսը «Նյուելս Օլդ Բոյզ» ակումբի սան է։ 2017 թվականի հունիսի 28-ին «Գոդոյ Կրուսի» դեմ խաղում իր նորամուտն է նշել Արգենտինայի ֆուտբոլի առաջնությունում։ Նույն թվականին խաղային պրակտիկա ստանալու համար Մարտինեսը վարձավճարով տեղափոխվել է «Դեֆենսա և Խուստիսիա»։ Հոկտեմբերի 14-ին «Սան Լորենսոյի» դեմ խաղում նորամուտն է նշել նոր ակումբում։ Նոյեմբերի 5-ին «Տեմպերլեյի» դեմ խաղում Լիսանդրոն խփել է իր առաջին գոլը «Դեֆենսա և Խուստիսիայի» կազմում։ 2018 թվականի ամռանը ակումբը 550 հազար եվրոյով գնել է Մարտինեսի տրանսֆերը։

### «Այաքս»
2019 թվականի մայիսի 20-ին Մարտինեսը քառամյա պայմանագիր է կնքել Ամստերդամի «Այաքսի»հետ։ Տրանսֆերի արժեքը կազմել է 7 միլիոն եվրո։ 2019 թվականի օգոստոսի 3-ին«Վիտեսի» դեմ խաղում նորամուտն է նշել Նիդերլանդների ֆուտբոլի առաջնությունում։

Սեպտեմբերի 28-ին «Գրոնինգենի» դեմ խաղում Լիսանդրոն խփել է իր առաջին գոլը «Այաքսի» կազմում։ Ակումբի կազմում Մարտինեսը երկու անգամ հաղթել է Նիդերլանդների առաջնությունում և նվաճել Նիդերլանդների գավաթը։

### «Մանչեսթեր Յունայթեդ»
2022 թվականի հուլիսի 17-ին «<Մանչեսթեր Յունայթեդը» հայտարարել է Մարտինեսի տրանսֆերի շուրջ համաձայնության մասին։ 2022 թվականի հուլիսի 27-ին խաղացողը պայմանագիր է կնքել անգլիական ակումբի հետ մինչև 2027 թվականը՝ ևս մեկ տարով երկարաձգելու հնարավորությամբ։ Տրանսֆերի գումարը կազմել է 48,3 մլն ֆունտ, սակայն որոշակի պայմանների կատարման դեպքում կարող է հասնել 56,7 մլն ֆունտի։ 2022 թվականի օգոստոսի 7-ին նա նորամուտն է նշել «Մանչեսթեր Յունայթեդի» կազմում Անգլիայի ֆուտբոլի առաջնության «Բրայթոն ընդ Հոուվ Ալբիոնի» դեմ խաղում։ 2023 թվականի հունվարի 22-ին «Արսենալի» դեմ խաղում խփել է իր առաջին գոլը «Մանչեսթեր Յունայթեդի» կազմում։ Նույն տարվա փետրվարի 26-ին նվաճել է իր առաջին գավաթը Անգլիայում՝ հաղթելով «Նյուքասլ Յունայթեդին » Անգլիայի ֆուտբոլի գավաթի եզրափակիչում։

2023 թվականի ապրիլի 13-ին վնասել է աջ ոտքը ՈՒԵՖԱ-ի Եվրոպայի լիգայի «Սևիլյաի» դեմ խաղում։ Հաջորդ օրը «Մանչեսթեր Յունայթեդը» հաստատել է, որ Մարտինեսը ստացել է աջ ոտնաթաթի ոսկորի կոտրվածք, որի պատճառով բաց կթողնի 2022/23 մրցաշրջանի մնացած հատվածը։

## Կարիերա հավաքականում
2017 թվականին Մարտինեսը Արգենտինայի մինչև 20 տարեկանների հավաքականի կազմում մասնակցել է Էկվադորում կայացած Հարավային Ամերիկայի երիտասարդական առաջնությանը։ Մրցաշարում նա խաղացել է Էկվադորի, Ուրուգվայի և երկու անգամ՝ Վենեսուելայի թիմերի դեմ խաղում։

2017 թվականին Մարտինեսը Արգենտինայի հավաքականի կազմում մասնակցել է Հարավային Կորեայում կայացած Աշխարհի երիտասարդական առաջնությանը։ Նա մրցախաղում եղել է պահեստային և խաղադաշտ դուրս չի եկել։

2019 թվականի մարտի 22-ին Վենեսուելայի հավաքականի դեմ ընկերական խաղում Մարտինեսը նորամուտն է նշել Արգենտինայի հավաքականում։

2021 թվականին Մարտինեսը նվաճել է Ամերիկայի գավաթը։ Մրցաշրջանում խաղացել է Բոլիվիայի հավաքականի դեմ հանդիպմանը։

2022 թվականի հունիսի 1-ին հաղթել է Ֆինալիսիմում։

2022 թվականի նոյեմբերին ընդգրկվել է Արգենտինայի հավաքականի հայտացուցակում Քաթարում կայանալիք Ֆուտբոլի աշխարհի առաջնությանը մասնակցելու համար։ Դեկտեմբերի 18-ին դարձել է աշխարհի չեմպիոն։ Նա մրցաշարում անցկացրել է 5 հանդիպում։

## Ձեռքբերումներ
### Թիմային նվաճումներ
**«Այաքս»**
* Նիդերլանդների ֆուտբոլի առաջնության չեմպիոն (**2**)՝ 2020/21, 2021/22
* Նիդերլանդների ֆուտբ ոլի գավաթի գավաթակիր՝ 2020/21
* Նիդերլանդների Սուպերգավաթի գավաթակիր՝ 2019

«**Մանչեսթեր Յունայթեդ**»
* Ֆուտբոլային լիգայի գավաթի գավաթակիր՝ 2022/23

**Արգենտինայի հավաքական**
* Ֆուտբոլի Ամերիկայի գավաթի գավաթակիր՝ 2021
* Ֆինալիսիմա 2022-ի հաղթող
* Ֆուտբոլի աշխարհի առաջնության չեմպիոն՝ 2022

## Ելույթների վիճակագրություն
### Ակումբային կարիերա

## Ծանոթագրություններ

## Արտաքին հղումներ
* Профиль футболиста на официальном сайте ФК «Манчестер Юнайтед»

Կատեգորիա:Այաքսի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Նյուելս Օլդ Բոյզի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:ՖԻՖԱ Աշխարհի գավաթակիրներ